คืบคดี นางสาววรรณา สวนสัน หรือไมซาเราะห์ อายุ 29 ปี ผู้ต้องหาตามหมายจับคดีวางระเบิดศาลท้าวมหาพรหม เมื่อวันที่ 17 สิงหาคม 2558 หลังเจ้าหน้าที่สามารถควบคุมตัวได้ขณะเดินทางกลับเข้ามาประเทศไทย เมื่อวันที่ 22 พฤศจิกายน 2560 พร้อมดำเนินการแจ้งข้อกล่าวหา ในข้อหา ร่วมกันฆ่าผู้อื่นโดยไตร่ตรองไว้ก่อน, ร่วมกันพยายามฆ่าผู้อื่นโดยไตร่ตรองไว้ก่อน, ร่วมกันทำให้เกิดระเบิดจนเป็นเหตุให้บุคคลอื่นถึงแก่ความตาย และมีผู้ได้รับบาดเจ็บสาหัส และทรัพย์สินผู้อื่นได้รับความเสียหาย และทำให้เสียทรัพย์, ร่วมกันมีวัตถุระเบิดที่ใช้เฉพาะแต่การสงครามที่นายทะเบียนออกใบอนุญาตให้ไม่ได้ไว้ในครอบครอง, พาอาวุธ (วัตถุระเบิด) ไปในเมือง หมู่บ้าน หรือทางสาธารณะ โดยไม่มีเหตุอันสมควร, ร่วมกันมียุทธภัณฑ์ไว้ในความครอบครองโดยไม่ได้รับอนุญาต ก่อนคุมตัวฝากขังศาลทหาร ตามที่มีรายงานไปแล้วนั้น